ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Μαΐου 1993 που επιτρέπει στα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ όσον αφορά τη ξυλεία κωνοφόρων (Coniferales), εκτός από την ξυλεία της Thuja L., του Pinus L. και τα μείγματα με Pinus L., καταγωγής Ηνωμένων Πολιτειών της Αμερικής

(93/357/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 14 παράγραφος 3 δεύτερη και τρίτη περίπτωση και το άρθρο 17,

την πρόταση της Επιτροπής,

το αίτημα του Βασιλείου της Ισπανίας,

Εκτιμώντας:

ότι, λόγω του κινδύνου εισαγωγής επιβλαβών οργανισμών οι διατάξεις της οδηγίας 77/93/ΕΟΚ προβλέπουν ότι η ξυλεία κωνοφόρων (Coniferales), εξαιρέσει της ξυλείας της Thuja L., εκτός από τη ξυλεία με τη μορφή:

- ροκανιδιών, μορίων, απορριμμάτων ή θραυσμάτων ξύλου, που προκύπτουν ολικώς ή μερικώς από αυτά τα κωνοφόρα,

- κιβωτίων, καφασιών ή κυλίνδρων συσκευασίας,

- παλετών απλών, παλετών-κιβωτίων και άλλων επιπέδων επιφανειών για τη φόρτωση,

- υλικού για τη σφήνωση, το διαχωρισμό και την αντιστήριξη φορτίων,

αλλά συμπεριλαμβανομένης της ξυλείας που δεν έχει διατηρήσει τη φυσική της στρογγυλή επιφάνεια, καταγωγής Καναδά, Κίνας, Ιαπωνίας, Κορέας, Ταϊβάν και Ηνωμένων Πολιτειών της Αμερικής, μπορεί να εισάγεται στην Κοινότητα μόνο εφόσον έχει υποστεί την κατάλληλη θερμική επεξεργασία που εξασφαλίζει ότι ο πυρήνας του ξύλου θερμάνθηκε με τουλάχιστον 56 o C για 30 λεπτά και εφόσον η ξυλεία συνοδεύεται από τα πιστοποιητικά που αναφέρεται στα άρθρα 7 και 8 της εν λόγω οδηγίας- ότι η διάταξη αυτή ισχύει από την 1η Ιουνίου 1993-

ότι η ξυλεία κωνοφόρων, καταγωγής Ηνωμένων Πολιτειών της Αμερικής, εισάγεται επί του παρόντος στην Κοινότητα- ότι, στην περίπτωση της ως άνω ξυλείας, δεν εκδίδονται γενικώς φυτοϋγειονομικά πιστοποιητικά στην εν λόγω χώρα-

ότι φαίνεται αναγκαίο για τις Ηνωμένες Πολιτείες της Αμερικής να υποβάλουν επιστημονικές πληροφορίες σχετικά με την ευπάθεια των ειδών έναντι των νηματωδών της πεύκης (Bursaphelenchus xylophilus)- ότι οι πληροφορίες αυτές θα πρέπει να βασίζονται σε λεπτομερή έρευνα που θα διεξαχθεί στις Ηνωμένες Πολιτείες της Αμερικής- ότι φάινεται ότι η έρευνα αυτή απαιτεί χρόνο-

ότι φαίνεται δικαιολογημένο να καθιερωθεί σταδιακά η απαίτηση περί θερμικής επεξεργασίας, προκειμένου να επιτραπεί στις Ηνωμένες Πολιτείες της Αμερικής να υποβάλουν τις εν λόγω πληροφορίες και να εφαρμόσουν τις περί της εν λόγω θερμικής επεξεργασίας απαιτήσεις, όπου χρειάζεται- ότι, κατά συνέπεια, οι απαιτήσεις θερμικής επεξεργασίας δεν θα πρέπει να εφαρμοστούν πριν από την 1η Οκτωβρίου 1993 για τη ξυλεία κωνοφόρων, εκτός από την ξυλεία της Thuja L., της Pinus L. και τα μείγματα με Pinus L.-

ότι, όσον αφορά τις Ηνωμένες Πολιτείες της Αμερικής, η Επιτροπή διαπίστωσε, με βάση τις πληροφορίες που της έχει παράσχει η χώρα αυτή και οι οποίες συγκεντρώθηκαν κατά τη διάρκεια μιας αποστολής που πραγματοποιήθηκε το 1990, την κατάρτιση επίσημα εγκεκριμένου και ελεγχόμενου προγράμματος για την έκδοση "Πιστοποιητικών αποφλοίωσης και ελέγχου για οπές σκωληκίασης", προκειμένου να διασφαλίζεται η κατάλληλη αποφλοίωση και να περιορίζεται ο κίνδυνος παρουσίας επιβλαβών οργανισμών- ότι ο κίνδυνος εξάπλωσης επιβλαβών οργανισμών περιορίζεται, εφόσον η ξυλεία συνοδεύεται από "Πιστοποιητικό αποφλοίωσης και ελέγχου για οπές σκωληκίασης" που εκδίδεται στα πλαίσια του προγράμματος αυτού-

ότι η Επιτροπή πρέπει να μεριμνά ώστε οι Ηνωμένες Πολιτείες της Αμερικής να παρέχουν όλες τις αναγκαίες τεχνικές πληροφορίες για την αξιολόγηση της λειτουργίας του προγράμματος "Πιστοποιητικό αποφλοίωσης και ελέγχου για οπές σκωληκίασης"-

ότι η Μόνιμη Φυτοϋγειονομική Επιτροπή εξέδωσε δυσμενή γνώμη εντός των προθεσμιών που έταξε ο πρόεδρός της,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Επιτρέπεται στα κράτη μέλη να προβλέπουν, υπό τις προϋποθέσεις που ανφέρονται στην παράγραφο 2, παρεκκλίσεις από το άρθρο 5 παράγραφος 1 και στο άρθρο 12 παράγραφος 1 στοιχείο α) τρίτη περίπτωση της οδηγίας 77/93/ΕΟΚ, σχετικά με τις απαιτήσεις που αναφέρονται στο παράρτημα IV μέρος Α τμήμα Ι σημείο 1.1, καθώς και από το άρθρο 7 παράγραφος 2 και το άρθρο 12 παράγραφος 1 στοιχείο β) της οδηγίας 77/93/ΕΟΚ για την ξυλεία κωνοφόρων (Coniferales), εκτός από την ξυλεία της Thuja L., του Pinus L. και τα μείγματα με Pinus L., καταγωγής των Ηνωμένων Πολιτειών της Αμερικής.

2. Πρέπει να τηρούνται οι ακόλουθες προϋποθέσεις:

α) από την ξυλεία πρέπει να αφαιρεθεί πλήρως ο φλοιός με αποφλοίωση, πλάνισμα, διαβάθμιση και επιλογή σανίδων και να μην υπάρχουν οπές σκωλήκων. Ως φλοιός νοείται το εξωτερικό μέρος του ξύλου που μπορεί να συντηρεί ζώντα έντομα που ζουν στο φλοιό ή άλλους επιβλαβείς οργανισμούς, σε οποιοδήποτε στάδιο ανάπτυξης, αλλα δεν επεκτείνεται σε:

- εσωτερικό φλοίο (ράφια),

- εισερχόμενο φλοιό, ιδιαιτέρως γύρω από όζους,

- φλοίο ή θύλακες πίσσας, όπως ορίζονται στους εθνικούς κανόνες ταξινόμησης ρητινούχου ξυλείας.

Ως "οπές σκωλίασης" νούνται οι οπές από έντομα που προκαλούνται από ξυλοφάγους του γένους Monochamus, και ορίζονται, για το σκοπό αυτό, ως οπές που έχουν διάμετρο μεγαλύτερη των 3 χιλιοστών-

β) η τήρηση των προϋποθέσεων που καθορίζονται στο στοιχείο α) ελέγχεται από ελεγκτές που είναι εκπαιδευμένοι, διαθέτουν τα τυπικά προσόντα και είναι εξουσιοδοτημένοι για το σκοπό αυτό στα πλαίσια του προγράμματος που έχει εγκριθεί και ελέγχεται από την Animal and Plant Health Inspection Service του Υπουργείου Γεωργίας των Ηνωμένων Πολιτειών της Αμερικής-

γ) οι έλεγχοι για την τήρηση των προϋποθέσεων που αναφέρονται στο στοιχείο α) πρέπει να διεξάγονται στα εργοστάσια επεξεργασίας από επιθεωρητές βιομηχανίας ή υπαλλήλους τους, που διαθέτουν τα τυπικά προσόντα και είναι εξουσιοδοτημένοι για το σκοπό αυτό από την Animal and Plant Health Inspection Service του Υπουργείου Γεωργίας των Ηνωμένων Πολιτειών της Αμερικής. Επιπλέον, το σύστημα ελέγχου προβλέπει περιστασιακούς ελέγχους πριν από τη φόρτωση από επιθεωρητές της Animal and Plant Health Inspection Service του Υπουργείου Γεωργίας των Ηνωμένων Πολιτειών της Αμερικής-

δ) η ξυλεία συνοδεύεται από "Πιστοποιητικό αποφλοίωσης και ελέγχου για οπές σκωλίασης" που καθιερώνεται στα πλαίσια του προγράμματος που αναφέρεται στο στοιχείο β) και είναι σύμφωνα με το υπόδειγμα του παραρτήματος της παρούσας απόφασης- το εν λόγω πιστοποιητικό εκδίδεται από εξουσιοδοτημένο για το σκοπό αυτό άτομο, εξ ονόματος εργοστασίων επεξεργασίας, στα οποία έχει δοθεί η άδεια συμμετοχής στο πρόγραμμα αυτό από την Animal and Plant Health Inspection Service του Υπουργείου Γεωργίας των Ηνωμένων Πολιτειών της Αμερικής και συμπληρώνεται σύμφωνα με τις οδηγίες που έχουν εκδοθεί στα πλαίσια του προγράμματος αυτού.

Άρθρο 2

Με την επιφύλαξη του άρθρου 14 παράγραφος 5 της οδηγίας 77/93/ΕΟΚ, τα κράτη μέλη ανακοινώνουν στην Επιτροπή και στα άλλα κράτη μέλη όλες τις περιπτώσεις εισαγωγής εμπορευμάτων βάσει της παρούσας απόφασης που δεν πληρούν τις προϋποθέσεις του άρθρου 1 παράγραφος 2 στοιχεία α) και δ).

Άρθρο 3

Η χορηγούμενη, βάσει του άρθρου 1, άδεια ισχύει από την 1η Ιουνίου 1993 έως τις 30 Σεπτεμβρίου 1993, που είναι η τελευταία ημερομηνία εισόδου στην Κοινότητα. Η άδεια ανακαλείται πριν από την εν λόγω ημερομηνία, αν διαπιστωθεί ότι οι προϋποθέσεις του άρθρου 1 παράγραφος 2 δεν επαρκούν για την πρόληψη της εισαγωγής επιβλαβών οργανισμών ή δεν έχουν τηρηθεί οι σχετικές προϋποθέσεις.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 26 Μαΐου 1993.

Για το Συμβούλιο

Ο Πρόεδρος

B. WESTH

(1) ΕΕ αριθ. L 26 της 31. 1. 1977, σ. 20. Οδηγία όπως τροποποιήθηκε τελευταία από την οδηγία 93/19/ΕΟΚ (ΕΕ αριθ. L 96 της 22. 4. 1993, σ. 33).

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO

CERTIFICATE OF DEBARKING

AND

GRUB HOLE CONTROL

Issued in the U.S.A.

CERTIFICATE NUMBER

BILL OF LADING NUMBER NAME AND ADDRESS OF SUPPLYING MILL NAME AND ADDRESS OF CONSIGNEE (Optional)

DESCRIPTION OF CONSIGNMENT VOLUME

INDICATE SPECIES, GRADE MARKS, OR OTHER IDENTIFYING MARKS. ALSO, INDICATE NUMBER OF PACKAGES AND BOARD

FEET/CUBIC METERS BY LOT (Lot number and volume are required).

The lumber in this shipment has been examined by a mill inspector or other authorized person and found to have been stripped of its bark and to be free of grub holes; and, to the best of his/her knowledge and belief, to be in conformance with the import requirements of the receiving country.

This document is issued under a programme officially approved by the Animal and Plant Health Inspection Service, U.S. Department of Agriculture. The products covered by this document are subject to preshipment inspection by that Agency. No liability shall be attached to the U.S. Department of Agriculture or to any officer or representative of the Department with respect to this certificate.

AUTHORIZED PERSON RESPONSIBLE FOR CERTIFICATION NAME (Print) SIGNATURE TITLE DATE

AGENCY VALIDATION AUTHORIZED SIGNATURE TITLE DATE